Juanes

**Juanes**, (rođen u Kolumbiji, 9. kolovoza 1972.), pravim imenom **Juan Esteban Aristizábal Vásquez**, je kolumbijski pjevač, pisac pjesama i gitarist rođen u Medellínu. Kada je bio mlad, otac ga je radije zvao Juanes (***Juan***+***Es***teban), nego Juan. Svi su prihvatili taj nadimak, pa je tako odlučio zadržati taj nadimak kao svoje umjetničko ime. Njegovi glazbeni početci su bili vezani uz rock bend Ekhymosis. U tom bendu su sudjelovali Andrés García, Fernando "Toby" Tobón i José David Lopera.

## Karijera

Široj javnosti je postao poznat tek nakon raspada Ekhymosisa, i to albumom "**Fijate Bien**" (Dobro pogledaj). Izdao ga je 2000. godine, a priskrbio mu je čak tri Latin Grammyja:
*Najbolji novi izvođač 
*Najbolji Rock Solo vokalni album  
*Najbolja rock pjesma.

Nakon Fijate Bien, dvije godine poslije je izdao i album "**Un Dia Normal**" (Normalan dan), s Gustavom Santaolallaom kao koproducentom. Taj album je zapalio cijelo Latinsku Ameriku, te dominirao Latin Grammyjima 2002. godine. Najvažnije nagrade s tog Grammyja su bile za najbolji album godine i najbolju pjesmu godine. Na tom albumu se našla i pjesma "**Fotografía**", s popularnom portugalsko-kanadskom zvijezdom Nelly Furtado, koja govori o izolaciji između dvoje ljubavnika.

2004. je izašao i treći album, "**[[Mi Sangre]]**" (Moja krv), te je dugo bio #1 na svim latino-ljestvicama.

Jedna od najpoznatijih pjesama iz album Mi Sangre je **[[La Camisa Negra]]** (Crna košulja). Postala je doslovno megahit i u zemljama u kojima španjolski nije primarni jezik. Neki su se oglasili govoreći kako je pjesma neofašistička, jer podsjeća na Crne košulje, Mussolinijevu fašističku vojsku. Ove je optužbe Juanes, naravno, odbacio. Pjesma govori o jutru nakon prekida veze, a crna košulja je znak lošeg raspoloženja. To potvrđuje jedan stih pjesme: "Respiré de ese humo amargo de tu adiós y desde que tu te fuiste yo solo tengo la camisa negra." (Udisao sam gorak dim tvog oproštaja i otkad si otišla imam samo ovu crnu košulju.).

Juanes je 2005. opet osvojio tri Grammyja na dodjeli Latin Grammy; 
* Najbolja rock pjesma godine **Nada Valgo Sin Tu Amor** (Bezvrijedan sam bez tvoje ljubavi)
* Najbolji rock solo album godine **Mi Sangre** (Moja krv)
* Najbolji glazbeni video **Volverte a Ver** (Vratit ću se vidjeti te).

## Javni život

Juanes u svojim pjesmama se izražava o romantičnim i političkim temama, a ta relativna politička usmjerenost mu je donijela uvrštenje u Timesovih 100 najutjecajnijih ljudi svijeta. Također je veleposlanik Dobre volje za ujedinjenje za dobrobit Kolumbije, neprofitne organizacije koja širi svijest o opasnim minama.

Njegovim nadimkom se koristi i jedan Ekvadorac, kojemu je ime, naravno, Juan Esteban.

Zanimljivo, 9. prosinca 2005. se pojavio na završnom izvlačenju parova za SP u Njemačkoj 2006., pjevajući već spominjanu 'La Camisa Negra', tada najbolju pjesmu u čitavoj Europi.

Trenutačno je na turneji 'Mi Sangre'.

Prodao je više od 4.8 milijuna CD-a diljem svijeta, te tako postao jedan od nekolicine Kolumbijanaca koji je prodao više od milijun primjeraka CD-a. Carlos Vives je bio prvi kolumbijski umjetnik s više od milijun prodanih primjeraka. No, Shakira je odmakla vrlo daleko s više od 46 milijuna prodanih primjeraka CD-a.

Postao je prvi umjetnik koji je imao nastup u Europskom parlamentu. To je bilo u povodu njegova upozoravanja na opasnost koja prijeti od mina diljem svijeta, pa i u njegovoj rodnoj Kolumbiji.

## Diskografija
### Albumi

* *[[Fíjate Bien]]* (2001.) - Zlatna naklada u SAD-u
* *[[Un Día Normal]]* (2003.) - Platinasta naklada u SAD-u
* *[[Mi Sangre]]* (2004.) - Zlatna naklada u SAD-u
* *[[La Vida... Es Un Ratico]]* (2007.) 
* *[[P.A.R.C.E.]]* (2010.) -

### Singlovi
:*Iz Fíjate Bien*:
*2001 &ndash; *Fíjate Bien*
*2001 &ndash; *Podemos Hacernos Daño*
*2001 &ndash; *Nada*

:*Iz Un Día Normal*:
*2002 &ndash; *A Dios le Pido* (reizdanje 2006. u Europi)
*2002 &ndash; *Es Por Ti*
*2003 &ndash; *Mala Gente*
*2003 &ndash; *Fotografía* (feat. Nelly Furtado)
*2004 &ndash; *La Paga* (feat. The Black Eyed Peas)
*2004 &ndash; *Un Día Normal* 
:*Iz Mi Sangre*:
*2004 &ndash; *Nada Valgo Sin Tu Amor*
*2005 &ndash; *Volverte a Ver*
*2005 &ndash; *[[La Camisa Negra]]*
*2005 &ndash; *Para Tu Amor*
*2006 &ndash; *Lo Que Me Gusta a Mi*
*2006 &ndash; *Rosario Tijeras*
:*La Vida... Es Un Ratico*:
*2007 &ndash; "Me enamora"
*2008 &ndash; "Gotas de Agua Delce"
*2008 &ndash; "Tres"
*2009 &ndash; "Odio Por Amor"
*2009 &ndash; "Hoy Me Voy"
:*P.A.R.C.E.*:
*2010 &ndash; "Yerbatero"
*2010 &ndash; "Y No Regresas"

### DVD
*2003 &ndash; *El Diario de Juanes* ("Juanesov dnevnik")

## Vanjske veze
*Juanesov službeni web članak
*Još jedan Juanesov službeni web članak